"እታ 'ክቡርቆቕ እዩ' እትብል ግን 'ክመሓው እዩ' ዘይምገበርካያ?" ኢልዎ ንእያሱ። 'ፈሊጠካ'ለኹ' ንምባል እምበር በቲ ዝገበሮ ተሓጕሱ ኣይነበረን ከምኡ ኢልዎ። እኳ ደኣስ ከም ዓብዪ ሓው ኮረዮ። "እነይ ክተሕንቐለይ ዲኻ ከምኡ ትገብር ዘለኻ?" ኢሉ ነቲ ክመጽእ ዝኽእል መዘዝ ከዘክሮ ፈቲኑ። ኣብ ዓውደ ኵናት ኣንጻር ወላዲኣ ዝተዋግአት ተጋዳሊት እስጢፋኖስ፡ ንንጉስ ኣይሰግድን ኢሉ ዝሓንገደ ትግራዋይ ፈላሲ "ክንዲ ኪሮስ፡ ንትግራይ ዝፎቱ ሰብ ሪአ ኣይፈልጥን" ኣፈላለዮም ደርጊ ናይ ምጽላእን ዘይምጽላእን ኣይነበረን። ክልቲኦም ኣሕዋት ኣንጻር ደርጊ እዮም። ፖለቲካዊ ኣሰላልፈኦም ግን ነንበይኑ ነይሩ። እያሱ ድሮ ምስ ተሓህት (ህወሓት) ክንቀሳቐስ ጀሚሩ'ሎ። ግርማይ ድማ፡ ኣብቲ እዋን ደጋፊ ኢህኣፓ እዩ ነይሩ። ነዚ ድማ ክልቲኦም ፈሊጦም'ለዉ። ዋለኳ ብግልጺ ኣይዘራረብሉ እምበር፡ ኣብቲ ሓሓሊፉ ዝገብርዎ ክትዓት የንጸባርቕዎ። እያሱ "ገዛኻ ከይኮስተርካ ገዛ'ማትካ ምጽራይ የለን" ይብል ነይሩ። እኒ ግርማይ ከኣ ንተሓህት "ጭጓጉሒት" (ዕንቍ) ይብልዎም ነይሮም፤ "ጸበብቲ" ንምባል። ክልቲኦም ኣሕዋት፡ ኣብ እዋን ንእስነቶም ብፖለቲካዊ ኣረኣእያ ኣይተቓደዉን። ግን ዝፋተዉ ኣሕዋት ነይሮም። ኣተዓባብየኦም ድማ ከም ዓብዪን ንኡስን ጥራይ ኣይነበረን። ከም መሓዙት እውን እዮም። ቁልዕነት እያሱ ግዜ ሓያል!
